Úradný vestník L 280 , 04/11/2000 S. 0063 - 0068



Rozhodnutie Komisie z 20. októbra 2000 ustanovujúce špecifické podmienky, ktorými sa riadi dovoz rybích produktov pôvodom v Iránskej islamskej republike (oznámené pod číslom dokumentu C(2000) 3066) (Text s významom pre EHP) (2000/675/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady č. 91/493/EHS z 22. júla 1991 ustanovujúcu zdravotné podmienky na výrobu rybích produktov a ich umiestňovanie na trhu [1], naposledy zmenenú a doplnenú smernicou č. 97/79/ES [2], najmä na jej článok 11, keďže: (1) Expert Komisie uskutočnil v Iránskej islamskej republike inšpekčnú návštevu s cieľom preskúmať podmienky, za ktorých sú tam rybie produkty vyrábané, skladované a expedované do krajín spoločenstva. (2) Ustanovenia legislatívy Iránskej islamskej republiky o zdravotnej kontrole a monitorovaní rybích produktov sa môžu považovať za ekvivalentné podmienkam ustanoveným v smernici č. 91/493/EHS. (3) Iránska veterinárna organizácia (IVO) ministerstva Jihad-e-Sazandegi v Iránskej islamskej republike je schopná efektívne skúmať uplatňovanie platných zákonov. (4) Postup pre získanie zdravotného osvedčenia uvedeného v článku 11 ods. 4 písmene a) smernice 91/493/EHS musí zahŕňať aj definíciu vzorového osvedčenia, minimálne požiadavky týkajúce sa jazyka alebo jazykov, v ktorých musí byť vypracované a postavenie osoby splnomocnenej jeho podpisovaním. (5) Podľa článku 11 ods. 4 písmena b) smernice 91/493/EHS rybie produkty musia byť vybavené označením s uvedením názvu tretej krajiny a schvaľovacieho/registračného čísla podniku, plávajúcej továrne, mraziarne alebo plávajúcej mraziarne podľa pôvodu. (6) Podľa článku 11 ods. 4 písmena c) smernice č. 91/493/EHS je nevyhnutné zostaviť zoznam schválených podnikov, plávajúcich tovární alebo mraziarní, a taktiež musí byť zostavený zoznam plávajúcich mraziarní vybavených v súlade s bodmi 1 až 7 Prílohy II k smernici č. 92/48/EHS [3]. Tieto zoznamy majú byť zostavené na základe oznámenia IVO Komisii. Preto je povinnosťou IVO zabezpečiť dodržiavanie príslušných ustanovení zakotvených v článku 11, ods. 4 smernice č. 91/493/EHS. (7) IVO poskytla oficiálne ubezpečenia týkajúce sa dodržiavania pravidiel uvedených v kapitole V prílohy k smernici č. 91/493/EHS a týkajúce sa plnenia hygienických požiadaviek ekvivalentných požiadavkám ustanoveným uvedenou smernicou. (8) Opatrenia ustanovené v tejto smernici sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Iránska veterinárna organizácia (IVO) ministerstva Jihad-e-Sazandegi je príslušný orgán v Iránskej islamskej republike pre skúmanie a osvedčovanie súladu rybích, morských a sladkovodných produktov s požiadavkami smernice č. 91/493/EHS. Článok 2 Rybie, morské a sladkovodné produkty pôvodom v Iránskej islamskej republike musia spĺňať tieto podmienky: 1. každá zásielka bude sprevádzaná očíslovaným pôvodným zdravotným osvedčením, riadne vyplneným, podpísaným, datovaným a obsahujúcim jeden list v súlade so vzorom uvedeným v prílohe A k tomuto rozhodnutiu; 2. produkty musia prichádzať zo schválených podnikov, plávajúcich tovární alebo mraziarní alebo z plávajúcich mraziarní uvedených v prílohe B k tomuto rozhodnutiu; 3. s výnimkou mrazených rybích produktov vo veľkoobjemovom balení určených na výrobu konzervovaných potravín, musí byť na každom balení uvedené slovo "IRÁN" a číslo schválenia/registračné číslo podniku, plávajúcej továrne, mraziarne alebo plávajúcej mraziarne, odkiaľ produkt pochádza, napísané nezmazateľným písmom. Článok 3 1. Osvedčenie uvedené v článku 2 ods. 1 musí byť vypracované minimálne v jednom z úradných jazykov členského štátu, v ktorom sa vykonáva kontrola. 2. Osvedčenie musí obsahovať meno, funkciu a podpis predstaviteľa IVO a jeho úradnú pečiatku odlíšenú od ostatného textu. Článok 4 Toto rozhodnutie sa bude uplatňovať od 60. dňa po jeho uverejnení v Úradnom vestníku Európskych spoločenstiev. Článok 5 Toto rozhodnutie je adresované členským štátom. V Bruseli 20. októbra 2000 Za Komisiu David Byrne člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 187, 7.7.1992, s. 41. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B ZOZNAM SCHVÁLENÝCH ZARIADENÍ A PLAVIDIEL PP : Spracovateľský závod ZV : Plávajúca mraziareň Č. schválenia | Názov | Mesto Kraj | Kategória | 600 | Ashoradeh Cold Store | Golestan | PP | 601 | Central Cold Store of Shilat Trade Co. | Tehran | PP | 602 | Anzali Sturgeon Store | Gilan | PP | 603 | Babolsar Cold Store | Mazandaran | PP | 604 | Chonchenan Sturgeon Processing Centre | Gilan | PP | 605 | Nashtarod Sturgeon Processing Centre | Mazandaran | PP | 606 | Hoseinbad Sturgeon Processing Centre | Mazandaran | PP | 607 | Izadeh Sturgeon Processing Centre | Mazandaran | PP | 608 | Shafarod Sturgeon Processing Centre | Gilan | PP | 609 | Bandar Turkman Processing Centre | Golestan | PP | 610 | Mirod Sturgeon Processing Centre | Mazandaran | PP | 700 | Mah Protein | Bushehr | PP | 701 | Abdasht-e-Shargh | Hormozgan | PP | 703 | Bushehr Marine Production (Afarid) | Bushehr | PP | 704 | Persian Gulf Food Industry | Hormozgan | PP | 705 | Chancho | Gilan | PP | 706 | Jahan Shill (Colahi 500t Complex) | Hormozgan | PP | 709 | Morvarid Sayd | Bushehr | PP | 711 | Mostaan | Hormozgan | PP | 713 | Choghadak 4000t Complex | Bushehr | PP | 714 | Abzyan-e-mahtab | Bushehr | PP | 717 | Ghasemi Cold Store | Bushehr | PP | 718 | Djavan Food Industrial Co. (Crayfish Processing and Packaging) | Tehran | PP | 720 | Shaloo | Bushehr | PP | 721 | Pavereh | Bushehr | PP | 722 | Kesht-o-sanat Bushehr | Bushehr | PP | 723 | Tabrid Mohaseb | Khozestan | PP | 725 | Fillet & Steak of Hormozgan | Hormozgan | PP | Q-732 | Abdasht e Shargh Co. (Fish and Shrimp Processing and Packaging | Tehran | PP | 800 | Ferdos 1 | Hormozgan | ZV | 801 | Ferdos 2 | Hormozgan | ZV | 802 | Ferdos 3 | Hormozgan | ZV | 803 | Kasra | Hormozgan | ZV | 809 | Kavian | Hormozgan | ZV | 810 | Afson | Hormozgan | ZV | --------------------------------------------------